CELEX: 32020R0967
Language: lt
Date: 2020-07-03 00:00:00
Title: Komisijos įgyvendinimo reglamentas (ES) 2020/967 2020 m. liepos 3 d. kuriuo nustatomos išsamios Europos Parlamento ir Tarybos reglamento (ES) 2019/1241 dėl žuvininkystės išteklių išsaugojimo ir jūrų ekosistemų apsaugos taikant technines priemones XIII priedo A dalyje nurodytų akustinių atgrasomųjų prietaisų signalo ir pritaikymo charakteristikų taisyklės

6.7.2020   
               
               
                  LT
               
               
                  Europos Sąjungos oficialusis leidinys
               
               
                  L 213/4
               
            
         KOMISIJOS ĮGYVENDINIMO REGLAMENTAS (ES) 2020/967
         2020 m. liepos 3 d.
         kuriuo nustatomos išsamios Europos Parlamento ir Tarybos reglamento (ES) 2019/1241 dėl žuvininkystės išteklių išsaugojimo ir jūrų ekosistemų apsaugos taikant technines priemones XIII priedo A dalyje nurodytų akustinių atgrasomųjų prietaisų signalo ir pritaikymo charakteristikų taisyklės
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2019 m. birželio 20 d. Europos Parlamento ir Tarybos reglamentą (ES) 2019/1241 dėl žuvininkystės išteklių išsaugojimo ir jūrų ekosistemų apsaugos taikant technines priemones (1), ypač į jo 24 straipsnio 1 dalies e punktą,
         kadangi:
         
                     (1)
                  
                  
                     yra sukurta įvairių akustinių prietaisų, atgrasančių banginių būrio gyvūnus nuo žvejybos įrankių, ir jie pasirodė veiksmingi mažinant atsitiktinę banginių būrio gyvūnų priegaudą, sužvejojamą vykdant žvejybą statomaisiais tinklais. Šiuos prietaisus privaloma naudoti žvejojant tokiuose rajonuose ir vykdant tokią žvejybą, kuri, kaip žinoma arba numatoma, pasižymi didele banginių būrio gyvūnų priegauda, kaip nustatyta Reglamento (ES) 2019/1241 XIII priedo A dalies 1.1 punkte;
                  
               
                     (2)
                  
                  
                     Reglamentu (ES) 2019/1241 supaprastinta esama Europos Sąjungos techninių išsaugojimo priemonių teisinė sistema, kuri ilgainiui buvo tapusi labai sudėtinga. Vykdant supaprastinimą, Reglamentu (ES) 2019/1241 panaikintas Tarybos reglamentas (EB) Nr. 812/2004 (2), nustatantis priemones dėl atsitiktinio banginių šeimos gyvūnų sugavimo žūklės rajonuose, ir perimtos tik pagrindinės techninės priemonės, kuriomis siekiama sumažinti atsitiktinį laimikį, pavyzdžiui, reikalavimas tam tikruose rajonuose naudoti žvejybos įrankius su akustiniais atgrasomaisiais prietaisais, kad būtų mažiau atsitiktinai sužvejojama banginių būrio gyvūnų;
                  
               
                     (3)
                  
                  
                     Tarybos reglamento (EB) Nr. 812/2004 3 straipsnyje ir II priede nustatytos išsamios akustinių atgrasomųjų priemonių techninės veiksmingumo specifikacijos į Reglamentą (ES) 2019/1241 nebuvo įtrauktos. Todėl šiuo reglamentu turėtų būti nustatytos išsamios akustinių atgrasomųjų priemonių, kurių dabar reikalaujama pagal Reglamento (ES) 2019/1241 XIII priedo A dalies 1.1 punktą, techninės specifikacijos arba naudojimo sąlygos, panašios į anksčiau Reglamento (EB) Nr. 812/2004 3 straipsnyje ir II priede nurodytas specifikacijas ir sąlygas;
                  
               
                     (4)
                  
                  
                     vis dėlto, atsižvelgiant į Žuvininkystės mokslo, technikos ir ekonomikos komiteto (ŽMTEK) rekomendaciją (3), techninės specifikacijos neturėtų varžyti naujų akustinių atgrasomųjų prietaisų kūrimo. Todėl taikant šį reglamentą valstybėms narėms turėtų būti leidžiama leisti naudoti naujai sukurtų ir veiksmingų tipų akustinius atgrasomuosius prietaisus, neatitinkančius šiame reglamente nustatytų techninių specifikacijų, jeigu yra įrodymų, kad tokie prietaisai yra bent jau tokie pat veiksmingi mažinant atsitiktinę banginių būrio gyvūnų priegaudą, kaip nustatytieji Reglamente (ES) 2019/1241 (įskaitant tolesnes įgyvendinimo taisykles, priimtas pagal šį reglamentą). Todėl tikslinga nustatyti sąlygas, kuriomis valstybės narės gali leisti naudoti tokias alternatyvias technines specifikacijas ar sąlygas atitinkančius akustinius atgrasomuosius prietaisus;
                  
               
                     (5)
                  
                  
                     atsižvelgiant į trūkumus, nurodytus iki šiol Komisijos gautose akustinių atgrasomųjų prietaisų naudojimui skirtų techninių specifikacijų nuostatų kontrolės ir įgyvendinimo ataskaitose, šiame reglamente turėtų būti paaiškinta, kad akustiniai atgrasomieji prietaisai turi veikti visą žvejybos operacijos laiką, o ne tik statant tinklus;
                  
               
                     (6)
                  
                  
                     šiame reglamente nustatytos priemonės atitinka Žuvininkystės ir akvakultūros komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Šiuo reglamentu nustatomos išsamios taisyklės dėl Reglamento (ES) 2019/1241 XIII priedo A dalyje nurodytų akustinių atgrasomųjų prietaisų signalo ir pritaikymo charakteristikų.
         
         
            2 straipsnis
            
               1.   Sąjungos žvejybos laivų kapitonai užtikrina, kad Reglamento (ES) 2019/1241 XIII priedo 1.1 punkte nurodyti akustiniai atgrasomieji prietaisai visapusiškai veiktų visą žvejybos operacijos laiką.
            
            
               2.   Šie akustiniai atgrasomieji prietaisai atitinka vieną iš šio reglamento priede nustatytų techninių specifikacijų ir naudojimo sąlygų rinkinį.
            
            
               3.   Nukrypdamos nuo 2 dalies, valstybės narės gali leisti naudoti akustinius atgrasomuosius prietaisus, neatitinkančius priede nustatytų naudojimo techninių specifikacijų arba sąlygų, jei tokie prietaisai yra bent jau tokie pat veiksmingi mažinant atsitiktinį banginių būrio gyvūnų laimikį kaip akustiniai atgrasomieji prietaisai, atitinkantys priede nustatytas technines specifikacijas arba sąlygas, ir jei tai tinkamai pagrindžiama dokumentais.
            
            
               4.   Valstybės narės praneša Komisijai apie remiantis 3 dalimi išduotus leidimus per du mėnesius nuo jų išdavimo dienos.
            
            
               5.   Prie 4 dalyje nurodyto pranešimo pridedama išsami techninė ir mokslinė informacija apie akustinius atgrasomuosius prietaisus, kuriuos leista naudoti pagal 3 dalį, ir jų poveikį atsitiktiniam banginių būrio gyvūnų laimikiui.
            
         
         
            3 straipsnis
            Šis reglamentas įsigalioja trisdešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. liepos 3 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 198, 2019 7 25, p. 105.
         
            (2)  2004 m. balandžio 26 d. Tarybos reglamentas (EB) Nr. 812/2004, nustatantis priemones dėl atsitiktinio banginių šeimos gyvūnų sugavimo žūklės rajonuose ir iš dalies keičiantis Reglamentą (EB) Nr. 88/98 (OL L 150, 2004 4 30, p. 12).
         
            (3)  2019 m. liepos mėn. ŽMTEK rekomendacija 19-07: https://stecf.jrc.ec.europa.eu/documents/43805/2489016/STECF+19-07+-+Incid+catches+cetaceans.pdf/3485bafd-4350-40af-8d72-0226a68cb86e.
      
      
         
            PRIEDAS
            AKUSTINIŲ ATGRASOMŲJŲ PRIETAISŲ TECHNINĖS SPECIFIKACIJOS IR NAUDOJIMO SĄLYGOS
            Bet kokie akustiniai atgrasomieji prietaisai, naudojami laikantis 2 straipsnio 2 dalies, turi atitikti vieną iš šių signalo ir pritaikymo charakteristikų rinkinį:
            
                         
                     
                     
                        1 rinkinys
                     
                     
                        2 rinkinys
                     
                  
                         
                     
                     
                        
                           Signalų charakteristikos
                        
                     
                  
                        Signalų sintezė
                     
                     
                        Skaitmeninė
                     
                     
                        Analoginė
                     
                  
                        Toninė / plačioji dažnių juosta
                     
                     
                        Plačioji dažnių juosta / toninė
                     
                     
                        Toninė
                     
                  
                        Šaltinio lygiai (maksimalus – minimalus)
                        Re 1 μPa@1 m
                     
                     
                        145 dB
                     
                     
                        130–150 dB
                     
                  
                        Pagrindinis dažnis
                     
                     
                        
                                    a)
                                 
                                 
                                    20–160 KHz
                                    plačiosios dažnių juostos skleistinės
                                 
                              
                                    b)
                                 
                                 
                                    10 KHz toninė
                                 
                              
                     
                        10 KHz
                     
                  
                        Aukšto dažnio harmonika
                     
                     
                        Taip
                     
                     
                        Taip
                     
                  
                        Impulso trukmė (nominali)
                     
                     
                        300 ms
                     
                     
                        300 ms
                     
                  
                        Intervalas tarp impulsų
                     
                     
                        
                                    a)
                                 
                                 
                                    4–30 sekundžių, atsitiktine tvarka
                                 
                              
                                    b)
                                 
                                 
                                    4 sekundės
                                 
                              
                     
                        4 sekundės
                     
                  
                         
                     
                     
                        
                           Pritaikymo charakteristikos
                        
                     
                  
                        Maksimalūs tarpai tarp dviejų akustinių atgrasomųjų prietaisų išilgai tinklų
                     
                     
                        Kas 200 metrų po vieną akustinį atgrasomąjį prietaisą, pritvirtintą prie kiekvieno tinklo galo (arba kartu sujungtų tinklų derinio)
                     
                     
                        Kas 100 metrų po vieną akustinį atgrasomąjį prietaisą, pritvirtintą prie kiekvieno tinklo galo (arba kartu sujungtų tinklų derinio)